**ইংরেজি শিখছেন লিওনেল মেসি**

গত জুনে যুক্তরাষ্ট্রের মেজর লিগ সকারের (এমএলএস) দল ইন্টার মায়ামিতে যোগ দিয়েছেন আর্জেন্টিনার বিশ্বকাপজয়ী অধিনায়ক লিওনেল মেসি।

পিএসজির সঙ্গে ৩০ জুন চুক্তির মেয়াদ শেষ হওয়ার পর ১ জুলাই থেকে অফিশিয়ালি ইন্টার মায়ামির হয়ে যান মেসি।

স্পেনের সংবাদমাধ্যমগুলোর দাবি মৌসুমপ্রতি ৫ কোটি ৪০ লাখ ডলার পারিশ্রমিক পাবেন আর্জেন্টাইন সুপারস্টার।

ইন্টার মিয়ামিতে যোগ দেওয়ার পর ভাষাগত সমস্যায় পড়ে যান মেসি। সেই সমস্যার সমাধানে ইংরেজি ভাষা শিখছেন তিনি। মেসি এখন ইংরেজিতে সহকর্মীদের সাথে যোগাযোগ করতে পারেন।

৩৫ বছর বয়সি এই তারকা ফুটবলার পেশাদার ক্যারিয়ারের পুরোটা সময় কাটিয়েছেন স্পেন এবং ফ্রান্সে। সেখানে তার ইংরেজি শেখার প্রয়োজন হয়নি। চলতি মৌসুমে নতুন ক্লাবে যোগ দিয়ে মাঠের পারফরম্যান্সের পাশাপাশি ভাষাগত উন্নয়নেও নজর দিয়েছেন বিশ্ব ফুটবলের মহাতারকা।

সাতবারের ব্যালন ডি'অর জয়ী মায়ামিতে যোগ দিয়ে ইংরেজি শিখছেন। এমনটি জানিয়েছেন রব টেলর। স্কাই স্পোর্টসকে তিনি বলেন, আমি স্প্যানিশ পাঠ নিচ্ছি এবং সে ইংরেজি পাঠ নিচ্ছে। আমি তাকে আমার কাছে এবং তার আশপাশের কয়েকজন খেলোয়াড়কে ইংরেজিতে কয়েকটি কথা বলতে শুনেছি, তাই আমার মনে হয় সে বেশ ভালো ইংরেজি বলতে পারে।